ORI บวก 6.59% ทำนิวไฮตั้งแต่เข้าตลาดฯ คาดยอดขายปี 59 โตกระฉูด
ORI บวก 6.59% ทำนิวไฮตั้งแต่เข้าตลาดฯ ล่าสุด ณ เวลา 16.18 น. ราคาอยู่ที่ 9.70 บาท บวก 0.60 บาท หรือ 6.59% สูงสุดที่ 9.75 บาท ต่ำสุดที่ 9.10 บาท มูลค่าซื้อขายที่ 227.35 ล้านบาท โบรกฯ แนะ “ซื้อ” ชูเป้า 10 บาท คาดยอดขายปี 59 โตกระฉูด
18 ม.ค. 2560

ผู้สื่อข่าวรายงานว่า ราคาหุ้นบริษัท ออริจิ้น พร็อพเพอร์ตี้ จำกัด (มหาชน) หรือ ORI ณ เวลา 16.18 น. ราคาอยู่ที่ 9.70 บาท บวก 0.60 บาท หรือ 6.59% สูงสุดที่ 9.75 บาท ต่ำสุดที่ 9.10 บาท มูลค่าซื้อขายที่ 227.35 ล้านบาท 

ด้านบล.กสิกรไทย ระบุในบทวิเคราะห์ แนะนำ “ซื้อ” ราคาเป้าหมาย 10 บาท/หุ้นโดยยังคงชอบ ORI จากพัฒนาการด้านการขายที่ยังดีต่อเนื่อง โดยเราคาดยอดขายปี 2559 จะสูงถึง 11.0 พันลบ.เพิ่มขึ้น 100%YoY ส่งผลให้ backlog สิ้นปีคาดว่าจะเพิ่มขึ้นเป็นระดับ 13.5 พันลบ. ซึ่งทำให้ประมาณการรายได้ของบริษัทในปี 2560-61 มีความแน่นอนแล้ว 80% และ 68% ตามลำดับ
ทั้งนี้แม้ว่าบริษัทจะมีการโอนกรรมสิทธิ์ 2 โครงการหลักในไตรมาส 4/59 ที่ช้ากว่าที่เราคาด และทำให้ฝ่ายวิจัยปรับลดประมาณการกำไรปี 2559 ลง 19.2% แต่กำไรไตรมาส 4/59 รวมถึงกาไรในเชิงปี 2559 คาดว่าจะยังทำจุดสูงสุดใหม่ได้อยู่ ทำให้แนวโน้มการปรับตัวเพิ่มขึ้นอย่างต่อเนื่องของกำไรในช่วงปี 2559-61 ที่ฝ่ายวิจัยประเมินยังคงอยู่  